चरित्र निर्माण शिविर में पढ़ाया योग का पाठ
रोहतक| वैदिकभारत निर्माण अभियान एवं आर्य समाज रिटौली के संयुक्त तत्वावधान में गांव में स्थित राजकीय वरिष्ठ माध्यमिक विद्यालय में बुधवार को युवा चरित्र निर्माण एवं योग शिविर का आयोजन किया गया। शिविर का शुभारंभ खंड शिक्षा अधिकारी विरेंद्र सिंह मलिक ने किया। मुख्यातिथि हरियाणा कर्मचारी चयन आयोग की सदस्या एडवोकेट राजबाला चहल रही। सामाजिक कार्यकर्ता संजय ढाका ने बतौर मुख्यवक्ता सम्बोधित किया और योग प्रशिक्षण पतंजलि योगपीठ हरिद्वार के मुख्य योग शिक्षक एवं पूर्व पार्षद शिवकृष्ण आर्य ने दिया। शिविर की अध्यक्षता प्राचार्य सुरेश दहिया ने की। मा. राजबीर सिंह ने विद्यार्थियों को योग शिविर में बढ़ चढ़कर भाग लेने के लिए प्रेरित किया। एसडी सीनियर सेकेंडरी स्कूल कन्या हाई स्कूल कबूलपुर सहित राजकीय वरिष्ठ माध्यमिक विद्यालय रिटौली के विद्यार्थियों ने योग शिविर में योगाभ्यास किया। इस मौके पर समाजसेवी सतीश चौहान, अमित तहलान, रामचंद्र पहलवान सुंडाना, सुरेखा पिलानिया, कविता भाटिया, प्रदीप ढाका, कृष्ण सरपंच, राजकुमार, बलराम शास्त्री, जसबीर सिंह, विजय कुमार आदि मौजूद रहे।
hin_Deva hin_Deva